«Не хацела ісьці ў паліклініку» — гэта, відаць, фармулёўка бацькоў. Вядома ж, можна сказаць, што іх дзеяньні — вынік папулярнага сёньня меркаваньня, што да жаданьняў дзяцей трэба ставіцца з павагай, нават калі дзеці зусім маленькія, і іх жаданьні часта ідуць насуперак аб’ектыўнай неабходнасьці. Але гэта была б маніпуляцыя, бо «нармальнасьць» пакіданьня малога дзіцяці без дагляду дарослых ўпісваецца акурат у больш традыцыйную для Беларусі мадэль выхаваньня. Адна з цэнтральных ідэй гэтай мадэлі: «Ды нічога ня здарыцца! Мы вунь у дзяцінстве чаго толькі ні рабілі, і ўсё нармальна!»